

Rokasgrāmata kandidātiem(-ēm), kas piesakās dalībai Eiropas Parlamenta rīkotajās atlases procedūrās

# SATURA RĀDĪTĀJS

[SATURA RĀDĪTĀJS 2](#_Toc196465568)

[1. IEVADS 3](#_Toc196465569)

[2. KĀ PIETEIKTIES? 3](#_Toc196465570)

[2.1. Vispārīga informācija 3](#_Toc196465571)

[2.2. Kā iesniegt pilnīgu pieteikumu? 3](#_Toc196465572)

[2.2.1. Saprātīgi pielāgojumi 4](#_Toc196465573)

[2.3. Kādi apliecinošie dokumenti jāpievieno pieteikumam? 4](#_Toc196465574)

[2.3.1. Vispārīga informācija 4](#_Toc196465575)

[2.3.2. Atbilstību vispārīgajiem dalības nosacījumiem apliecinošie dokumenti 5](#_Toc196465576)

[2.3.3. Atbilstību īpašajiem dalības nosacījumiem apliecinošie dokumenti 5](#_Toc196465577)

[Diplomi un/vai citi apliecinājumi par pabeigtām mācībām 5](#_Toc196465578)

[Profesionālā pieredze (ja tāda prasīta) 5](#_Toc196465579)

[Valodu zināšanas 6](#_Toc196465580)

[3. PROCEDŪRAS POSMI 6](#_Toc196465581)

[3.1. Pielaišana un kvalifikācijas novērtēšana (1. posms) 6](#_Toc196465582)

[3.1.1. Pielaišana 6](#_Toc196465583)

[3.1.2. Kvalifikācijas novērtēšana 7](#_Toc196465584)

[3.2. Pārbaudījumi (2. posms) 7](#_Toc196465585)

[3.3. Piemēroto kandidātu saraksts 8](#_Toc196465586)

[4. DISKVALIFIKĀCIJA 8](#_Toc196465587)

[5. VISPĀRĪGA INFORMĀCIJA 8](#_Toc196465588)

[5.1. Finansiāls atbalsts ceļa un uzturēšanās izdevumu segšanai / komandējuma izdevumu atmaksai saistībā ar klātienē kārtotiem pārbaudījumiem 8](#_Toc196465589)

[5.2. Kandidātu pieprasījumi piekļūt ar viņiem saistītai informācijai 9](#_Toc196465590)

[5.3. Personas datu aizsardzība 9](#_Toc196465591)

[6. PĀRSKATĪŠANAS PIEPRASĪJUMI – SŪDZĪBAS UN PĀRSŪDZĪBAS – SŪDZĪBAS EIROPAS OMBUDAM 9](#_Toc196465592)

[I PIELIKUMS 10](#_Toc196465593)

[II PIELIKUMS 14](#_Toc196465594)

[III PIELIKUMS 18](#_Toc196465595)

[PĀRSKATĪŠANAS PIEPRASĪJUMI – SŪDZĪBAS UN PĀRSŪDZĪBAS – SŪDZĪBAS EIROPAS OMBUDAM 18](#_Toc196465596)

[A. Pārskatīšanas pieprasījumi 18](#_Toc196465597)

[B. Sūdzības un pārsūdzības 18](#_Toc196465598)

[C. Sūdzības iesniegšana Eiropas Ombudam 19](#_Toc196465599)

# IEVADS

Atlases procedūrā var piedalīties visi ES pilsoņi, kas pieteikumu iesniegšanas termiņa pēdējā dienā atbilst dalības nosacījumiem (vispārīgajiem un īpašajiem) un kam ir nepieciešamā kvalifikācija. Tādējādi tiek panākts, ka visiem kandidātiem ir vienādas iespējas parādīt savas prasmes, uz kuru pamata tiek nodrošināta nopelnos balstīta atlase un vienlīdzīga attieksme.

Atlasītie kandidāti tiek iekļauti piemēroto kandidātu sarakstā, no kura Eiropas Parlaments pieņem darbā, pamatojoties uz savām vajadzībām.

Katrai procedūrai tiek izveidota atlases komisija, kuras locekļus ieceļ administrācija un Personāla komiteja. Tās darbība ir konfidenciāla un notiek saskaņā ar ES Civildienesta noteikumiem.

Lai atlasītu labākos kandidātus, komisija salīdzina viņu kvalifikāciju un sniegumu ar mērķi novērtēt piemērotību paziņojumā aprakstīto pienākumu veikšanai. Tā ne tikai izvērtē kandidātu zināšanas, bet arī noskaidro vispiemērotākās personas, vadoties no nopelniem.

# KĀ PIETEIKTIES?

## 2.1. Vispārīga informācija

Pirms pieteikšanās pārliecinieties, ka jūs atbilstat visiem dalības nosacījumiem, rūpīgi iepazīstoties ar attiecīgo paziņojumu par pieņemšanu darbā un šo rokasgrāmatu un pienācīgi ņemot vērā prasības.

Pieteikums ir jāiesniedz tikai tiešsaistes platformā [*Apply4EP*](https://apply4ep.gestmax.eu/search/index/lang/en_US). Lai izveidotu kontu platformā *Apply4EP*, noklikšķiniet uz cilnes “Pieteikties tiešsaistē”, kas atrodas paziņojuma beigās, un sekojiet norādījumiem.

**Jums drīkst būt tikai viens konts**, bet vajadzības gadījumā jūs varat atjaunināt savu personisko informāciju.

Ja rodas grūtības ar konta izveidi platformā *Apply4EP* vai tehniskas problēmas, lūdzam sazināties ar: PERS-APPLY4EPContacts@europarl.europa.eu.

Nodrošiniet, lai jūsu tiešsaistē aizpildītais kandidatūras pieteikums, kuram ir pievienoti visi nepieciešamie apliecinošie dokumenti, tiktu apstiprināts platformā *Apply4EP* paziņojumā norādītajā termiņā.

**Pieteikumi un apliecinošie dokumenti, kas iesniegti platformā *Apply4EP* pēc termiņa beigām, netiks izskatīti.** Piesakieties, negaidot pēdējo kandidatūras pieteikuma iesniegšanas dienu. Eiropas Parlaments nav atbildīgs par iespējamiem pēdējā brīža darbības traucējumiem, ko var izraisīt jebkāda sistēmas pārslodze.

Tiks izskatīti tikai tie kandidatūras pieteikumi, kas iesniegti platformā *Apply4EP*. Nesūtiet pieteikumu pa pastu ne ierakstītā, ne parastā vēstulē. Talantu atlases un piesaistes nodaļa nepieņems personīgi nodotus kandidatūras pieteikumus.

Talantu atlases un piesaistes nodaļa nodrošinās visu saziņu ar kandidātiem procedūras laikā. Visa korespondence, tostarp uzaicinājumi uz pārbaudījumiem un paziņojumi par rezultātiem, tiks nosūtīta uz e-pasta adresi, kas norādīta jūsu pieteikumā platformā *Apply4EP*. Regulāri pārbaudiet savu e-pastu un vajadzības gadījumā atjauniniet savus personas datus.

**Lūdzam nezvanīt Talantu atlases un piesaistes nodaļai. Jautājumus varat uzdot, atbildot uz e-pasta vēstuli, ar kuru apstiprināts jūsu tiešsaistes pieteikums.**

Ja jums ir vajadzīgs apliecinājums par dalību pārbaudījumos, pieprasiet to, atbildot uz vēstuli, ar kuru jūs uzaicina uz attiecīgo pārbaudījumu.

## 2.2. Kā iesniegt pilnīgu pieteikumu?

1. Izveidojiet savu kontu, noklikšķinot uz cilnes “Pieteikties tiešsaistē”, vai autorizējieties platformā *APPLY4EP*, ja jums jau ir konts.
2. **Pievienojiet visus nepieciešamos apliecinošos dokumentus**, vēlams, *PDF* formātā. Ir ļoti ieteicams visus apliecinošos dokumentus sagatavot iepriekš. Ja jums ir vairāki dokumenti, pirms augšupielādes apvienojiet tos vienā datnē, vēlams, *PDF* formātā. Tomēr dokumentus var augšupielādēt arī *DOC*, *DOCX*, *GIF*, *JPG*, *TXT*, *PNG* vai *RTF* formātā. Pārliecinieties, ka jūsu dokumenti, kas paredzēti augšupielādei platformā *APPLY4EP*, ir salasāmi un nepārsniedz 5 MB.
3. Apstipriniet savu pieteikumu, sekojot norādījumiem platformā *Apply4EP*. Pēc pieteikuma apstiprināšanas vairs **nav iespējams to mainīt vai pievienot tam dokumentus**.

**Uzmanību!** Ja jūs aizverat lapu, nesaglabājot kandidatūras pieteikumu vai nepabeidzot tā iesniegšanu, vai arī darba sesija *Apply4EP* tiek pārtraukta (maksimālais ilgums — 120 minūtes), visa augšupielādētā informācija tiek zaudēta un viss jāsāk no sākuma.

Visi kandidatūras pieteikumi, kas ir iesniegti platformā *Apply4EP*, tiks apstiprināti ar e-pasta vēstuli, kurā norādīts, ka pieteikums ir reģistrēts. Ja neredzat šādu vēstuli, aicinām pārbaudīt arī saņemtā surogātpasta mapi.

### 2.2.1. Saprātīgi pielāgojumi

Invaliditātes vai īpašas situācijas gadījumā (piemēram, grūtniecība, barošana ar krūti, veselības problēmas, medicīniska aprūpe u. c.), kas varētu radīt grūtības pārbaudījuma laikā, tas ir jānorāda kandidatūras pieteikumā. Ja vēlaties pieprasīt saprātīgus pielāgojumus, jums būs jāaizpilda pieprasījuma veidlapa, kas jums tiks izsniegta pirms pārbaudījumu posma. Jums ir jāiesniedz apliecinoši dokumenti, kas pamato pieprasījumu veikt saprātīgus pielāgojumus. Apliecinošie dokumenti var ietvert medicīniskās izziņas, ārsta piezīmes un pierādījumus par iepriekš veiktiem saprātīgiem pielāgojumiem, piemēram, tādiem, kas iepriekš nodrošināti eksāmenu kārtošanai izglītības iegūšanas laikā. Jūsu apliecinošajos dokumentos sniegtā informācija tiks izvērtēta, lai nodrošinātu vajadzīgos pielāgojumus.

Šī informācija jānosūta Eiropas Parlamenta Medicīniskās aprūpes dienestam, izmantojot veidlapā norādīto konkrēto e-pasta adresi. Lūdzam nesūtīt medicīnisku informāciju Talantu atlases un piesaistes nodaļai. Ņemiet vērā, ka **jums ir jāiesniedz jauns saprātīgu pielāgojumu pieprasījums katrā procedūrā, uz kuru piesakāties**, jo Medicīniskās aprūpes dienests datu aizsardzības noteikumu dēļ neglabā iepriekš iesniegtus pieprasījumus. Tomēr **jūs varat atkārtoti izmantot tos pašus apliecinošos dokumentus, ja jūsu veselības traucējums vai medicīniskā situācija nav mainījušies.**

Ņemiet vērā, ka tiešsaistes testēšanas programmatūra (*TestWe*) patlaban **nav pieejama kandidātiem, kas izmanto ekrāna lasītājus, palielinātājus un runas atpazīšanas programmatūru, un kandidātiem ar dzirdes traucējumiem**.

Attiecīgā gadījumā tiks veikti alternatīvi pasākumi kandidātiem, kas pieprasījuši saprātīgus pielāgojumus (piemēram, personām ar redzes vai dzirdes traucējumiem vai personām ar runas un/vai valodas traucējumiem), ja šo pieprasījumu būs apstiprinājis Parlamenta Medicīniskās aprūpes dienests.

## 2.3. Kādi apliecinošie dokumenti jāpievieno pieteikumam?

### 2.3.1. Vispārīga informācija

Iesniedzot kandidatūras pieteikumu tiešsaistē, augšupielādētajiem dokumentiem nav obligāti jābūt apliecinātām kopijām.

Atsauces uz tīmekļa vietnēm vai sociālo tīklu kontiem nav derīgi apliecinošie dokumenti.

Tīmekļa lapu izdrukas netiek uzskatītas par apliecinājumiem, un tās var pievienot tikai kā papildinošu informāciju.

***Curriculum vitae* netiek uzskatīts par profesionālo pieredzi, izglītību vai valodu zināšanas apliecinošu dokumentu.**

Iesniedzot pieteikuma dokumentus, nedrīkst atsaukties uz kandidatūras pieteikumiem vai citiem dokumentiem, kas jau ir augšupielādēti saistībā ar iepriekšēju pieteikumu.

### 2.3.2. Atbilstību vispārīgajiem dalības nosacījumiem apliecinošie dokumenti

Šajā posmā nav jāiesniedz apliecinoši dokumenti par to, ka:

* + - * esat kādas Eiropas Savienības dalībvalsts pilsonis,
			* baudāt visas pilsonim pienākošās tiesības,
			* esat izpildījis visas saistības, kuras noteiktas ar likumiem par militāro dienestu,
			* varat uzrādīt atbilstošas rekomendācijas par piemērotību attiecīgo pienākumu veikšanai.

**Jums ir jāizdara atzīme lodziņā, tādējādi godprātīgi apliecinot**, ka atbilstat minētajiem nosacījumiem un ka sniegtā informācija ir patiesa un pilnīga. Atbilstību apliecinošie dokumenti būs jāuzrāda darbā pieņemšanas gadījumā.

### 2.3.3. Atbilstību īpašajiem dalības nosacījumiem apliecinošie dokumenti

Jums ir jāiesniedz atlases komisijai visa informācija un dokumenti, kas tai ļauj pārbaudīt jūsu kandidatūras pieteikumā sniegtās informācijas pareizību.

### Diplomi un/vai citi apliecinājumi par pabeigtām mācībām

Tiešsaistē kandidatūras pieteikumam pievienotu dokumentu veidā ir jāiesniedz atestāti par vidējo izglītību, augstākās izglītības diplomi vai sertifikāti, kas apliecina paziņojumā pieprasīto izglītības līmeni.

Atlases komisija ņem vērā atšķirības starp dažādām Eiropas Savienības dalībvalstu izglītības sistēmām (sk. šīs rokasgrāmatas I un II pielikumu). Diplomi neatkarīgi no tā, vai tie ir izsniegti dalībvalstī vai valstī, kas nav ES dalībvalsts, ir jāatzīst Savienības dalībvalsts kompetentajai iestādei, piemēram, Izglītības ministrijai. Ja jūsu diplomi ir izsniegti valstī, kas nav ES dalībvalsts, kandidatūras pieteikumam ir jāpievieno apliecinājums par to, kādiem ES diplomiem tie ir līdzvērtīgi. Sīkāku informāciju par trešā valstī iegūtas kvalifikācijas atzīšanu varat atrast [*ENIC-NARIC* tīklu](https://www.enic-naric.net/) vietnē(h[ttps://w](http://www.enic-naric.net/%29)ww.enic[-naric.net/).](http://www.enic-naric.net/%29)

Pēcvidusskolas mācību diplomu gadījumā ir jāpievieno pēc iespējas izsmeļošāka informācija, jo īpaši par studiju ilgumu un apgūtajiem kursiem, lai atlases komisija varētu izvērtēt diplomu atbilstību amata pienākumiem, ja paziņojumā tā ir paredzēts.

Ja ir iegūta tehniskā vai profesionālā izglītība vai arī ir pabeigts kvalifikācijas celšanas vai specializācijas kurss, jums ir jānorāda, vai tie ir bijuši pilna laika, nepilna laika vai vakara kursi, kā arī kursu priekšmeti un oficiālais ilgums. Augšupielādējiet šo informāciju vienā dokumentā.

### Profesionālā pieredze (ja tāda prasīta)

Tiek ņemta vērā tikai tā profesionālā pieredze, kas **iegūta pēc vajadzīgā(-o) diploma(-u) vai izglītības dokumenta(-u) saņemšanas**. **Profesionālās pieredzes pamatošanas nolūkā jums** ir jāiesniedz attiecīgi dokumenti, kas apliecina **profesionālās pieredzes ilgumu un līmeni**, kā arī **izsmeļoši jāapraksta veiktie pienākumi**.Šai informācijai ir būtiska nozīme, lai atlases komisija varētu izvērtēt **jūsu pieredzes atbilstību amata aprakstam**. Visa norādītā pieredze ir jāpamato ar attiecīgiem apliecinošiem dokumentiem.

Lūdzam pievienot šādus dokumentus (dokumentu saraksts nav izsmeļošs):

* izziņas no iepriekšējiem vai pašreizējā darba devēja, kuras apliecina, ka jums ir paziņojumā prasītā profesionālā pieredze;
* ja konfidencialitātes apsvērumu dēļ nevarat pievienot vajadzīgās izziņas, tad to vietā ir jāiesniedz citi dokumenti, piemēram, darba līguma, kurā iekļauts amata apraksts, vēstules par pieņemšanu darbā un pirmā un pēdējā algas aprēķina izdrukas fotokopijas;
* kā pierādījumus pašnodarbinātu personu darbībai (piemēram, pašnodarbinātība, brīvās profesijas) var pieņemt rēķinus par sniegtajiem pakalpojumiem vai jebkādus citus oficiālus dokumentus, kas saistīti ar jūsu profesionālo darbību.

Šiem dokumentiem ir būtiska nozīme, lai pārbaudītu jūsu pieredzi un nodrošinātu, ka atlases komisija var novērtēt tās atbilstību amata aprakstam.

Katru profesionālās pieredzes periodu var ņemt vērā tikai vienu reizi. **Šai profesionālajai pieredzei jābūt saistītai ar veicamajiem pienākumiem**, un tās pamatā jābūt patiesam un faktiskam darbam, par ko saņemts atalgojums. Tomēr tiek ņemti vērā šādi profesionālās pieredzes gadījumi:

* brīvprātīgā darba pieredze: ja to reglamentē līgums vai līdzvērtīga oficiāla vienošanās un ja tās ilgums ir vismaz pieci mēneši pilnas slodzes režīmā. Kopējā brīvprātīgā darba pieredze, kas tiek ņemta vērā, nepārsniedz vienu gadu;
* apmaksāta vai neapmaksāta prakse: ja tā nav daļa no studiju kursa un ir ilgusi vismaz piecus mēnešus pilnas slodzes režīmā. Kopējā prakse, kas tiek ņemta vērā, nepārsniedz vienu gadu. Par atbilstošu profesionālo pieredzi uzskata tikai minimālo prakses ilgumu, kas nepieciešams, lai iegūtu piekļuvi profesijai, un tikai tad, ja attiecīgā persona faktiski ir ieguvusi tiesības strādāt attiecīgajā profesijā;
* obligātais militārais dienests vai civildienests: tiek ņemts vērā faktiski nodienētais laiks. Šajā konkrētajā gadījumā šādu pieredzi ņem vērā neatkarīgi no datuma, kurā iegūts diploms, kas dod tiesības pretendēt uz attiecīgo funkciju grupu un pakāpi;
* grūtniecības un dzemdību / paternitātes / adopcijas / vecāku atvaļinājums vai atvaļinājums ģimenes apstākļu dēļ: ja tas piešķirts darba līguma ietvaros. To uzskata par pilna laika (100 procentu) darbu neatkarīgi no tā, vai atvaļinājums ir ņemts uz pilnu darba laiku vai pusslodzi;
* doktorantūra: tiek ņemti vērā ne vairāk kā trīs gadi, ar nosacījumu, ka doktora grāds ir faktiski iegūts;
* nepilna laika darbs: tiek aprēķināts proporcionāli, pamatojoties uz nostrādāto stundu skaitu (piemēram, divas dienas piecu dienu darba nedēļā 10 mēnešu laikposmā tiktu ierēķinātas kā četri mēneši). Tomēr atlases komisija, īstenojot savu rīcības brīvību, var nolemt par pilna laika profesionālo pieredzi uzskatīt darba pieredzi, kas atbilst vismaz pusslodzes darba pieredzei. Tas nozīmē, ka profesionālo pieredzi, kas iegūta, strādājot 50 procentus no parastā darba laika vai vairāk, salīdzinot ar pilna laika darbu, var ierēķināt kā pilna laika darbu (t. i., 100 procentiem).

### Valodu zināšanas

Ir jānorāda jūsu **1. valoda** un zināšanu līmenis, jūsu **2. valoda** un zināšanu līmenis, kā arī citas valodas, kuras jūs pārvaldāt. **Lūdzam ņemt vērā, ka 1. valodai un 2. valodai ir jābūt divām atšķirīgām valodām.**

Lūdzam ņemt vērā, ka minimālie līmeņi, kas prasīti iepriekš, attiecas uz katru valodas prasmes jomu (runāšana, rakstīšana, lasīšana, klausīšanās), kura norādīta pieteikuma veidlapā. C2 līmenis ir augstākais līmenis sistēmā, bet A1 ir zemākais līmenis. Šīs prasmes atbilst tām, kas norādītas Eiropas vienotajā valodu prasmes līmeņa noteikšanas sistēmā (<https://europa.eu/europass/common-european-framework-reference-language-skills>).

Pieteikumam nav jāpievieno dokumenti, kas apliecina, ka protat kandidatūras pieteikumā minētās valodas.

# PROCEDŪRAS POSMI

## 3.1. Pielaišana un kvalifikācijas novērtēšana (1. posms)

## 3.1.1. Pielaišana

Iecēlējinstitūcija sagatavo to kandidātu sarakstu, kuri paziņo par savu atbilstību vispārīgajiem nosacījumiem paziņojumā par pieņemšanu darbā noteiktajā termiņā. Šis saraksts tiks nosūtīts atlases komisijas priekšsēdētājam.

Lemjot par katra kandidāta pielaišanu, atlases komisija izvērtēs atbilstību īpašajiem nosacījumiem, stingri piemērojot paziņojumā par pieņemšanu darbā iekļautos kritērijus. Katrs paziņojums par pieņemšanu darbā ir neatkarīgs, un iepriekš notikusi pielaišana kādā atlases procedūrā negarantē pielaišanu kādā citā.

## 3.1.2. Kvalifikācijas novērtēšana

Atlases komisija novērtēs kvalifikāciju, pamatojoties uz katra pielaistā kandidāta pieteikumu.

Atlases komisija sagatavos to kandidātu sarakstu, kurus uzaicinās uz pārbaudījumiem, iekļaujot tajā arī visus tos kandidātus, kas ar vienādu punktu skaitu pretendē uz pēdējo vietu sarakstā. Uz pārbaudījumiem aicināmo kandidātu skaits ir noteikts paziņojumā.

## 3.2. Pārbaudījumi (2. posms)

Visi pārbaudījumi ir obligāti, un tajos atlasa labākos kandidātus. Tie notiek vienā un tajā pašā dienā vai divās secīgās dienās, un tos var organizēt klātienē vai tiešsaistē. Maksimālais pārbaudījumiem pielaižamo kandidātu skaits, pārbaudījumu apraksts un informācija par punktu piešķiršanu ir norādīti paziņojumā.

Rakstiskos pārbaudījumus var rīkot klātienē vai attālināti. Ja tie notiks klātienē, jūs uzaicinās uz Eiropas Parlamenta telpām. Ja tie notiks attālināti, jums lūgs izmantot platformu *TestWe*, ievērojot turpmāk minētos norādījumus.

**Tiešsaistes testēšanas programmatūra patlaban nav digitāli pieejama (plašāku informāciju sk. šīs rokasgrāmatas 3.1.1. punktā).**

Ja jums ir iespējams izmantot programmatūru pārbaudījuma kārtošanai, jums būs nepieciešams **personālais dators** (galda vai pārnēsājamais), kas atbilst šādām prasībām:

* operētājsistēma *Microsoft Windows 10* vai jaunāka vai *Apple OS X 10.13* vai jaunāka *Mac* datoru gadījumā,
* 1 GB brīvas vietas uz cietā diska,
* ar datoru savienota vai tajā iebūvēta priekšējā kamera,
* interneta pieslēgums,
* 4 GB *RAM* atmiņa.

Pirms pārbaudījuma jūs informēs par jebkādām iespējamām izmaiņām minimālajās tehniskajās prasībās, kas izriet no programmatūras atjaunināšanas.

Operētājsistēmas *XP*, *Vista* un vecākas, *Windows 10 S*, *Windows ARM* (*RT*), *MacOS*, kas vecākas par 10.11, *IOS* (*Ipad*, *Iphone*), *Android*, *Chromebook*, virtuālā mašīna, *Linux* (*Debian*, *Ubuntu* u. c.) un 32 bitu operētājsistēmas nav derīgas.

Jums būs nepieciešamas arī administratora tiesības attiecīgajā jūsu izmantotajā galda vai pārnēsājamajā datorā, lai pārbaudījuma norises laikā bloķētu pieeju visām lietotnēm (dokumentiem, citai programmatūrai, tīmekļa vietnēm u. c.), izņemot testēšanas programmatūru.

Jums ir jāpārliecinās, ka datorā ir iestatīts pareizs datums un laiks un ka tā ekrāna izšķirtspēja ir atbilstoša.

**Pēc iespējas agrāk (vismaz nedēļu pirms pārbaudījuma) platforma ir jālejupielādē, jāuzstāda, jāpārbauda un jānotestē**. Lai pēc uzstādīšanas lietotni notestētu, jums, tai pieslēdzoties, būs jāveic tehnisko priekšnoteikumu tests. Šis tehnisko priekšnoteikumu tests ir **obligāts**, un tas jāveic **datorā, kas tiks izmantots pārbaudījuma dienā**. Šī testa rezultāti netiks vērtēti. Tas ļaus iepazīties ar platformu un to, kā tā izmantojama.

#### Visām pretvīrusu lietotnēm pārnēsājamajā vai galda datorā platformas izmantošanas laikā ir jābūt deaktivētām.

Plašāka informācija un norādījumi par pārbaudījuma norisi jums tiks nosūtīti e-pasta vēstulē ar uzaicinājumu uz pārbaudījumu.

Ja pārbaudījuma laikā rodas kāda problēma, **nekavējoties sazinieties ar pakalpojumu sniedzēju pa tālruni +33 1 76 41 14 88**, lai problēmu varētu atrisināt un pārbaudījumu turpināt.

Ja dalība tiek pārtraukta, atbildes netiks vērtētas.

Datums un laiks, kas norādīts uzaicinājumā uz pārbaudījumu, **ir vienīgais iespējamais**.Ja tajā laikā pārbaudījumā nevarat piedalīties, **cita iespēja netiks piedāvāta**.

Mutiskos pārbaudījumus var rīkot klātienē vai attālināti.

## 3.3. Piemēroto kandidātu saraksts

Piemēroto kandidātu saraksts tiks publiskots saskaņā ar paziņojumā izklāstītajiem noteikumiem.

Kandidāta vārda iekļaušana piemēroto kandidātu sarakstā nozīmē, ka kāds no Parlamenta ģenerāldirektorātiem viņu var aicināt uz pārrunām, taču tas neparedz tiesības saņemt darba piedāvājumu un negarantē pieņemšanu darbā. Saraksta derīguma termiņš ir norādīts paziņojumā.

# DISKVALIFIKĀCIJA

Jūs diskvalificēs jebkurā no procedūras posmiem, ja:

* izveidojat vairāk nekā vienu kontu;
* sniedzat nepatiesas ziņas vai iesniedzat viltotus dokumentus;
* neatbildat uz uzaicinājumu vai ar jums nevar sazināties pa e-pastu;
* izlaižat pārbaudījumus;
* krāpjaties pārbaudījumu laikā;
* neievērojat tiešsaistes pārbaudījumiem paredzētās norādes;
* mēģināt tieši vai netieši neatļautā veidā sazināties ar kādu no atlases komisijas locekļiem;
* atstājat parakstu vai kādu izteiktu zīmi uz rakstisko pārbaudījumu darbiem, kuru labošana notiek anonīmi.

Jums ir jāapliecina maksimāla godprātība. Krāpšanās vai krāpšanās mēģinājuma gadījumā sekos attiecīgas sankcijas.

# 5. VISPĀRĪGA INFORMĀCIJA

## 5.1. Finansiāls atbalsts ceļa un uzturēšanās izdevumu segšanai / komandējuma izdevumu atmaksai saistībā ar klātienē kārtotiem pārbaudījumiem

**Iekšējiem kandidātiem:** ierēdņi un citi darbinieki, uz kuriem attiecas Eiropas Parlamenta Civildienesta noteikumi vai Pārējo darbinieku nodarbināšanas kārtība un kurus uzaicina piedalīties klātienes pārbaudījumos, var saņemt komandējuma izdevumu atmaksu saskaņā ar Civildienesta noteikumu VII pielikuma 11. līdz 13. pantu.

**Kandidātiem, kuri vairs nestrādā Eiropas Parlamentā:** uz pārbaudījumiem uzaicinātie kandidāti var saņemt finansiālu atbalstu **ceļa un uzturēšanās izdevumu** segšanai, ja pārbaudījumi notiek klātienē.

Par šīs procedūras kārtību kandidātus informē uzaicinājumā uz pārbaudījumiem.

Adresi, kas norādīta kandidatūras pieteikumā platformā *Apply4EP*, uzskata par izbraukšanas vietu, no kuras kandidāts dodas uz pārbaudījumu norises vietu. Eiropas Parlaments neņems vērā adreses maiņu, par kuru kandidāts ir informējis pēc uzaicinājuma uz pārbaudījumiem nosūtīšanas, ja vien tas kandidāta norādītos apstākļus neuzskata par līdzvērtīgiem *force majeure* gadījumam vai īpašam izņēmuma gadījumam. Kandidātiem ir pienākums pārliecināties, ka viņu adrese, kas norādīta kontā *Apply4EP*, vienmēr ir atjaunināta.

## 5.2. Kandidātu pieprasījumi piekļūt ar viņiem saistītai informācijai

Kandidātiem ir īpašas tiesības turpmāk norādītajā kārtībā piekļūt noteiktai informācijai, kas uz viņiem attiecas tieši un personīgi. Tāpēc Eiropas Parlaments pēc pieprasījuma var sniegt informāciju par katrā pārbaudījumu sadaļā iegūto punktu skaitu kandidātiem, kas nav iekļauti piemēroto kandidātu sarakstā. Pieprasījums ir jāiesniedz, izmantojot kontu platformā *Apply4EP*, **mēneša laikā** no dienas, kad nosūtīta e-pasta vēstule, ar kuru tiek paziņots rezultāts.

Pieprasījums piekļūt informācijai vienmēr ir saistīts ar atlases komisijas galīgo lēmumu. Tāpēc:

* negaidiet informāciju pirms pārskatīšanas pieprasījuma iesniegšanas (sk. tālāk 6. punktu), jo Talantu atlases un piesaistes nodaļa nevarēs apstrādāt jūsu pieprasījumu piekļūt informācijai, kamēr nebūs beidzies pārskatīšanas pieprasījuma iesniegšanas termiņš;
* ja esat iesniedzis pieprasījumu pārskatīt saņemtos vērtējumus, pirms pieprasāt piekļuvi informācijai, jums jāsagaida atlases komisijas atbilde uz šo pārskatīšanas pieprasījumu (t. i., galīgais lēmums).

Šāda informācijas pieprasījuma izskatīšanā ir jāievēro atlases komisijas darba aizklātība, kas paredzēta Eiropas Savienības Civildienesta noteikumos (III pielikuma 6. pants), kuri liedz izpaust atlases komisijas attieksmi un jebkādu informāciju par kandidātu individuālajiem vai salīdzinošajiem vērtējumiem.

Šāds pieprasījums ir jāizskata arī saskaņā ar noteikumiem par fizisku personu aizsardzību attiecībā uz personas datu apstrādi. Parlaments uz piekļuves pieprasījumiem atbild viena mēneša laikā pēc pieprasījuma saņemšanas.

Jūs varat pieprasīt šādu informāciju:

* saistībā ar kvalifikācijas novērtēšanu: punktus, ko saņēmāt par katru svarīgāko novērtējuma kritēriju;
* jūsu rakstiskā pārbaudījuma nelabotu kopiju;
* par katru pārbaudījumu, uz kuru jūs uzaicināja — jūsu individuālā novērtējuma tabulas (kurās norādīti punkti, kas saņemti par katru svarīgāko novērtējuma kritēriju).

Ja esat iekļauts piemēroto kandidātu sarakstā, jūs varat pieprasīt piekļuvi informācijai tikai pēc tam, kad jums ir paziņots par jūsu vārda iekļaušanu šajā sarakstā.

## 5.3. Personas datu aizsardzība

Eiropas Parlaments kā iestāde, kas atbildīga par konkursu / atlases procedūru rīkošanu, raugās, lai kandidātu personas dati tiktu apstrādāti, pilnībā ievērojot Eiropas Parlamenta un Padomes 2018. gada 23. oktobra Regulu (ES) 2018/1725 par fizisku personu aizsardzību attiecībā uz personas datu apstrādi Savienības iestādēs, struktūrās, birojos un aģentūrās un par šādu datu brīvu apriti un ar ko atceļ Regulu (EK) Nr. 45/2001 un Lēmumu Nr. 1247/2002/EK1, jo īpaši attiecībā uz šādu datu konfidencialitāti un drošību.

# PĀRSKATĪŠANAS PIEPRASĪJUMI – SŪDZĪBAS UN PĀRSŪDZĪBAS – SŪDZĪBAS EIROPAS OMBUDAM

Informācija par pārskatīšanas pieprasījumiem, pārsūdzībām un sūdzību iesniegšanu Eiropas Ombudam ir atrodama šīs rokasgrāmatas III pielikumā.

1 OV L 295, 21.11.2018., 39. lpp.

# I PIELIKUMS

**Indikatīva** tabula ar **Eiropas Savienības** diplomiem, kuru iegūšana dod tiesības piedalīties funkciju grupas AD2 konkursos / atlases procedūrās (jāvērtē katrs konkrētais gadījums atsevišķi).

|  |  |  |
| --- | --- | --- |
| **VALSTS** | **Augstākā izglītība – vismaz 4 gadi** | **Augstākā izglītība – vismaz 3 gadi** |
| **Belgique – België – Belgien** | Licence / Licentiaat / Diplôme d’études approfondies (DEA) / Diplôme d’études spécialisées (DES) / Diplôme d’études supérieures spécialisées (DESS) / Gediplomeerde in de Voortgezette Studies (GVS) / Gediplomeerdein de Gespecialiseerde Studies (GGS) / Gediplomeerde in de Aanvullende Studies (GAS)Agrégation de l’enseignement secondaire supérieur (AESS)/ AggregaatIngénieur industriel/Industrïeel ingenieur / Master — 60/120 ECTS / Master complémentaire— 60 ECTS ou plusAgrégation de l’enseignement secondaire supérieur (AESS) — 30 ECTSDoctorat/Doctoraal Diploma | Bachelor académique (dit «de transition») - 180 ECTSAcademisch gerichte Bachelor - 180 ECTS |
| **България** | Диплома за висше образование Бакалавър — 240 ECTS / Магистър — 300 ECTS / ДокторМагистър след Бакалавър — 60 ECTS / Магистър след Професионален бакалавър по… — 120 ECTS |  |
| **Česká republika** | Diplom o ukončení vysokoškolského studia / Magistr / Doktor | Diplom o ukončení bakalářského studia (Bakalář) |
| **Danmark** | Kandidatgrad/Candidatus / Master/Magistergrad (Mag.Art) / Licenciatgrad / Ph.d.-grad | Bachelorgrad (B.A or B. Sc)/ Professionsbachelorgrad / Diplomingeniør |
| **Deutschland** | Master (alle Hochschulen) / Diplom (Univ.) / Magister / Staatsexamen / Doktorgrad | Bachelor / Fachhochschulabschluss (FH)Staatsexamen (Regelstudienzeit 3 Jahre) |
| **Eesti** | Rakenduskõrghariduse diplom Bakalaureusekraad (160 ainepunkti) / Magistrikraad / Arstikraad / Hambaarstikraad/ Loomaarstikraad / Filosoofiadoktor / Doktorikraad (120–160 ainepunkti) | Bakalaureusekraad (min 120 ainepunkti) / Bakalaureusekraad (< 160 ainepunkti) |
| **Éire/Ireland** | Céim Onórach Bhaitsiléara (4 bliana/240 ECTS) *Honours Bachelor Degree (4 years*/ 240 ECTS) / Céim Ollscoile *University Degree /*Céim Mháistir (60-120 ECTS) *Master’s Degree (60- 120 ECTS) / Céim Dochtúra Doctorate* | Céim Onórach Bhaitsiléara (3 bliana/180 ECTS) (BA, B.Sc, B. Eng) *Honours Bachelor Degree* (3 *years*/180 ECTS) (BA, B.Sc, B. Eng) |

2 Uz funkciju grupas AD 7.–16. pakāpes amata vietām attiecas papildu nosacījums par vismaz vienu gadu ilgu atbilstošu profesionālo pieredzi.

|  |  |  |
| --- | --- | --- |
| **COUNTRY** | **University course of at least four years’ duration** | **University course of at least three years’ duration** |
| **Ελλάδα** | Πτυχίο (ΑΕI πανεπιστημίου, πολυτεχνείου, ΤΕI υποχρεωτικής τετραετούς φοίτησης) 4 χρόνια (1ος κύκλος)Μεταπτυχιακό Δίπλωμα Ειδίκευσης (2ος κύκλος) Διδακτορικό Δίπλωμα (3ος κύκλος) |  |
| **España** | Licenciado / Ingeniero / Arquitecto / Graduado / Máster Universitario / Doctor | Diplomado / Ingeniero técnicoArquitecto técnico/Maestro |
| **France** | Maîtrise / MST (maîtrise des sciences et techniques) / MSG (maîtrise des sciences de gestion)DEST (diplôme d’études supérieures techniques)/ DRT (diplôme de recherche technologique)DESS (diplôme d’études supérieures spécialisées)/ DEA (diplôme d’études approfondies)Master 1 / Master 2 professionnel / Master 2 rechercheDiplôme des grandes écoles / Diplôme d’ingénieur / Doctorat | Licence |
| **Italia** | Diploma di Laurea (DL) — da 4 a 6 anni / Laurea specialistica (LS) / Laurea magistrale (LM) / Master universitario di primo livello / Master universitario di secondo livello / Diploma di Specializzazione (DS) / Dottorato di ricerca (DR) | Diploma universitario (3 anni) / Diploma di Scuola diretta a fini speciali (3 anni) / Laurea — L180 crediti |
| **Κύπρος** | Πανεπιστημιακό Πτυχíο/BachelorMaster / Doctorat |  |
| **Latvija** | Bakalaura diploms (160 kredīti) / Profesionālā bakalaura diploms / Maģistra diploms / Profesionālā maģistra diploms / Doktora grāds | Bakalaura diploms (min. 120 kredīti) |
| **Lietuva** | Aukštojo mokslo diplomas / Bakalauro diplomas/ Magistro diplomas / Daktaro diplomas / Meno licenciato diplomas | Profesinio bakalauro diplomas Aukštojo mokslo diplomas |
| **Luxembourg** | Master / Diplôme d’ingénieur industriel / DESS en droit européen | Bachelor / Diplôme d’ingénieur technicien |
| **Magyarország** | Egyetemi oklevél / Alapfokozat – 240 kredit / Mesterfokozat / Doktori fokozat | Főiskolai oklevél / Alapfokozat – 180 kredit vagy annál több |
| **Malta** | Bachelor’s degree / Master of Arts / Doctorate | Bachelor’s degree |
| **Nederland** | HBO Bachelor degree HBO/WO Master’s degreeDoctoraal examen /Doctoraat | Bachelor (WO) |
| **Österreich** | Master Magister/Magistra Magister/Magistra (FH) Diplom-Ingenieur/in Diplom-Ingenieur/in (FH) Doktor/inPhD | Bachelor Bakkalaureus/Bakkalaurea Bakkalaureus/Bakkalaurea (FH) |
| **COUNTRY** | **University course of at least four years’ duration** | **University course of at least three years’ duration** |
| **Polska** | Magister / Magister inżynierDyplom doktora | Licencjat / Inżynier |
| **Portugal** | Licenciado / Mestre / Doutor | Bacharel / Licenciado |
| **Republika Hrvatska** | Baccalaureus / Baccalaurea (Sveučilišni Prvostupnik / Prvostupnica)Stručni SpecijalistMaster degree (magistar struke) 300 kredit minmagistar inženjer/ magistrica inženjerka (mag. ing).Doktor struke / Doktor umjetnosti | Baccalaureus / Baccalaurea (Sveučilišni Prvostupnik / Prvostupnica) |
| **România** | Diplomă de Licenţă / Diplomă de inginer / Diplomă de urbanist / Diplomă de Master / Diplomă de Studii Aprofundate / Certificat de atestare (studii academice postuniversitare) / Diplomă de doctor | Diplomă de Licenţă |
| **Slovenija** | Univerzitetna diploma/ Magisterij / Specializacija/ Doktorat | Diploma o pridobljeni visoki strokovni izobrazbi |
| **Slovensko** | diplom o ukončení vysokoškolského štúdia / bakalár (Bc.) / magister magister/inžinier / ArtD | diplom o ukončení bakalárskeho štúdia (bakalár) |
| **Suomi/Finland** | Maisterin tutkinto — Magister-examenAmmattikorkeakoulututkinto — Yrkeshögskoleexamen (min 160 opintoviikkoa — studieveckor)Tohtorin tutkinto (Doktorsexamen) joko 4 vuotta tai 2 vuotta lisensiaatin tutkinnon jälkeen — antingen 4 år eller 2 år efter licentiatexamen / Lisensiaatti/Licentiat | Kandidaatin tutkinto- Kandidatexamen / Ammattikorkeakoulututkinto -Yrkeshögskoleexamen (min 120 opintoviikkoa — studieveckor) |
| **Sverige** | Magisterexamen (akademisk examen omfattande minst 160 poäng varav 80 poäng fördjupade studier i ett ämne + uppsats motsvarande 20 poäng eller två uppsatser motsvarande 10 poäng vardera) / Licentiatexamen / DoktorsexamenMeriter på avancerad nivå: Magisterexamen, 1 år, 60 högskolepoäng / Masterexamen, 2 år, 120 högskolepoängMeriter på forskarnivå: Licentiatexamen, 2 år, 120 högskolepoäng / Doktorsexamen, 4 år, 240 högskolepoäng | Kandidatexamen (akademisk examen omfattande minst 120 poäng varav 60 poäng fördjupade studier i ett ämne + uppsats motsvarande 10 poäng)Meriter på grundnivå:Kandidatexamen, 3 år, 180 högskolepoäng (Bachelor) |
| **United Kingdom** | Honours Bachelor degree / Master’s degree (MA, MB, MEng, MPhil, MSc) / Doctorate**NOTE:**UK diplomas awarded until 31 December 2020 are accepted without an equivalence. UK diplomas awarded as from 1 January 2021 must be accompanied by an equivalence issued by a competent authority of an EU Member State. | (Honours) Bachelor degreeNB: Master’s degree in Scotland |

# II PIELIKUMS

**Indikatīva** tabula ar **Eiropas Savienības** diplomiem, kuru iegūšana dod tiesības piedalīties funkciju grupas AST3 konkursos / atlases procedūrās (jāvērtē katrs konkrētais gadījums atsevišķi).

|  |  |  |
| --- | --- | --- |
| **VALSTS** | **Vidējā izglītība****(dod tiesības studēt augstākās izglītības iestādē)** | **Augstākā izglītība****(profesionālās augstākās izglītības cikls vai īss akadēmiskās izglītības cikls, kura oficiālais ilgums ir vismaz divi gadi)** |
| **Belgique – België – Belgien** | Certificat de l’enseignement secondaire supérieur (CESS) / Diploma secundair onderwijs/ Diplôme d’aptitude à accéder à l’enseignement supérieur (DAES) / Getuigschrift van hoger secundair onderwijs / Diplôme d’enseignement professionnel / Getuigschrift van het beroepssecundair onderwijs | Candidature - Kandidaat Graduat - GegradueerdeBachelier (dit «professionnalisant» ou de «type court»)/ Professioneel gerichte Bachelor — 180 ECTS |
| **България** | Диплома за средно образование / Свидетелство за зрелост / Диплома / Диплома за завършено средно образование / Диплома за средно специално образование | Специалист по … |
| **Česká republika** | Vysvědčení o maturitní zkoušce | Vysvědčení o absolutoriu (Absolutorium) + diplomovaný specialista (DiS.) |
| **Danmark** | Bevis for: StudentereksamenHøjere Forberedelseseksamen (HF) / Højere Handelseksamen (HHX) / HøjereAfgangseksamen (HA) / Bevis for Højere Teknisk Eksamen (HTX) | Videregående uddannelser = Bevis for = Eksamensbevis som (erhversakademiuddannelse AK) |
| **Deutschland** | Allgemeine Hochschulreife / Abitur/ Fachgebundene Hochschulreife / Fachhochschulreife / Hochschulzugang für beruflich Qualifizierte |  |
| **Eesti** | Gümnaasiumi lõputunnistus + riigieksamitunnistusLõputunnistus kutsekeskhariduse omandamise kohta | Tunnistus keskhariduse baasil kutsekeskhariduse omandamise kohta |
| **Éire/Ireland** | Ardteistiméireacht Grád D3 i 5 ábhar / *Leaving Certificate Grade D3 in 5 subjects* / Gairmchlár na hArdteistiméireachta (GCAT) / *Leaving Certificate Vocational Programme* (LCVP) | Teastas Náisiúnta */ National Certificate /*Céim Bhaitsiléara / *Ordinary Bachelor Degree* Dioplóma Náisiúnta (ND, Dip.) */ National Diploma* (ND, Dip.) /Dámhachtain Ardteastas Ardoideachais (120 ECTS) / *Higher Certificate* (120 ECTS) |

3 Uz funkciju grupas AST amata vietām attiecas papildu nosacījums par vismaz trīs gadus ilgu atbilstošu profesionālo pieredzi.

|  |  |  |
| --- | --- | --- |
| **COUNTRY** | **Secondary education****(giving access to post-secondary education)** | **Post-secondary education****(non-university higher education course or short university course lasting at least two years)** |
| **Ελλάδα** | α) Απολυτήριο Γενικού Λυκείου β) Απολυτήριο Κλασικού Λυκείουγ) Απολυτήριο Τεχνικού — Επαγγελματικού Λυκείουδ) Απολυτήριο Ενιαίου Πολυκλαδικού ΛυκείουΑπολυτήριο Ενιαίου Λυκείου / Απολυτήριο Τεχνολογικού Επαγγελματικού Εκπαιδευτηρίου/ Απολυτήριο Γενικού Λυκείου / Απολυτήριο Επαγγελματικού Λυκείου | Δίπλωμα επαγγελματικής κατάρτισης (IΕΚ) |
| **España** | Bachillerato Unificado y Polivalente (BUP) + Curso de Orientación Universitaria (COU) / Bachillerato | Técnico superior / Técnico especialista |
| **France** | Baccalauréat / Diplôme d’accès aux études universitaires (DAEU) / Brevet de technicien | Diplôme d’études universitaires générales (DEUG) / Brevet de technicien supérieur (BTS)/ Diplôme universitaire de technologie (DUT) / Diplôme d’études universitaires scientifiques et techniques (DEUST) |
| **Italia** | Diploma di scuola secondaria superiore (diploma di maturità o esame di Stato conclusivo dei corsi di studio di istruzione secondaria superiore) | Certificato di specializzazione tecnica superiore/attestato di competenza (4 semestri) Diploma di istruzione e formazione tecnica superiore (IFTS) / Diploma di istruzione tecnica superiore (ITS) Diploma universitario (2 anni)Diploma di Scuola diretta a fini speciali (2 anni) |
| **Κύπρος** | Απολυτήριο | Δίπλωμα = Programmes offered by Public/Private Schools of Higher Education (for the latter accreditation is compulsory) / Higher Diploma |
| **Latvija** | Atestāts par vispārējo vidējo izglītībuDiploms par profesionālo vidējo izglītību | Diploms par pirmā līmeņa profesionālo augstāko izglītību |
| **Lietuva** | Brandos atestatas | Aukštojo mokslo diplomasAukštesniojo mokslo diplomas |
| **Luxembourg** | Diplôme de fin d’études secondaires et techniques | Brevet de technicien supérieur (BTS) / Brevet de maîtrise / Diplôme de premier cycle universitaire (DPCU) / Diplôme universitaire de technologie (DUT) |
| **Magyarország** | Gimnáziumi érettségi bizonyítvány / Szakközép- iskolai érettségiképesítő bizonyítvány / Érettségi bizonyítvány | Bizonyítvány felsőfokú szakképesítésről |

|  |  |  |
| --- | --- | --- |
| **COUNTRY** | **Secondary education****(giving access to post-secondary education)** | **Post-secondary education****(non-university higher education course or short university course lasting at least two years)** |
| **Malta** | Advanced Matriculation or GCE Advanced level in 3 subjects (2 of them grade C or higher) / Matriculation certificate (2 subjects at Advanced level and 4 at Intermediate level including systems of knowledge with overall grade A-C)+ Passes in the Secondary Education Certificate examination at Grade 5 /2 A Levels (passes A-E) + a number of subjects at Ordinary level, or equivalent | MCAST diplomas/certificates Higher National Diploma |
| **Nederland** | Diploma VWO / Diploma staatsexamen (2 diploma’s) / Diploma staatsexamenvoorbereidend wetenschappelijk onderwijs (Diploma staatsexamen VWO) / Diploma staatsexamen hoger algemeen voortgezet onderwijs (Diploma staatsexamen HAVO) | Kandidaatsexamen Associate degree (AD) |
| **Österreich** | Matura/ReifeprüfungReife-und Diplomprüfung Berufsreifeprüfung | Kollegdiplom Akademiediplom |
| **Polska** | Świadectwo dojrzałościŚwiadectwo ukończenia liceum ogólnokształcącego | Dyplom ukończenia kolegium nauczycielskiego Świadectwo ukończenia szkoły policealnej |
| **Portugal** | Diploma de Ensino Secundário/ Certificado de Habilitações do Ensino Secundário |  |
| **Republika Hrvatska** | Svjedodžba o državnoj maturi Svjedodžba o zavrsnom ispitu | Associate degree Graduate specialistStručni Pristupnik / Pristupnica |
| **România** | Diplomă de bacalaureat | Diplomă de absolvire (Colegiu universitar) învăţamânt preuniversitar |
| **Slovenija** | Maturitetno spričevalo (Spričevalo o poklicni maturi) (Spričevalo o zaključnem izpitu) | Diploma višje strokovne šole |
| **Slovensko** | vysvedčenie o maturitnej skúške | absolventský diplom |
| **Suomi/Finland** | Ylioppilastutkinto tai peruskoulu + kolmen vuoden ammatillinen koulutus –Studentexamen eller grundskola + treårig yrkesinriktad utbildning (Betyg över avlagd yrkesexamen på andra stadiet)Todistus yhdistelmäopinnoista (Betyg över kombinationsstudier) | Ammatillinen opistoasteen tutkinto— Yrkesexamen på institutnivå |
| **Sverige** | Slutbetyg från gymnasieskolan (3-årig gymnasial utbildning) | Högskoleexamen (80 poäng)Högskoleexamen, 2 år,120 högskolepoäng Yrkeshögskoleexamen/Kvalificerad yrkeshögskoleexamen, 1– 3 år |

|  |  |  |
| --- | --- | --- |
| **VALSTS** | **Vidējā izglītība****(dod tiesības studēt augstākās izglītības iestādē)** | **Augstākā izglītība****(profesionālās augstākās izglītības cikls vai īss akadēmiskās izglītības cikls, kura oficiālais ilgums ir vismaz divi gadi)** |
| **United Kingdom** | General Certificate of Education Advanced level— 2 passes or equivalent (grades A to E)BTEC National DiplomaGeneral National Vocational Qualification (GNVQ), advanced levelAdvanced Vocational Certificate of Education, A level (VCE A level)**NOTE:**UK diplomas awarded until 31 December 2020 are accepted without an equivalence.UK diplomas awarded as from 1 January 2021 must be accompanied by an equivalence issued by a competent authority of an EU Member State. | Higher National Diploma/ Certificate (BTEC)/SCOTVECDiploma of Higher Education (DipHE)National Vocational Qualifications (NVQ) and Scottish Vocational Qualifications (SVQ) level 4 |

# III PIELIKUMS

## PĀRSKATĪŠANAS PIEPRASĪJUMI – SŪDZĪBAS UN PĀRSŪDZĪBAS – SŪDZĪBAS EIROPAS OMBUDAM

### Pārskatīšanas pieprasījumi

Jums ir tiesības prasīt atlases komisijai pārskatīt jums adresēto nelabvēlīgo lēmumu, ja uzskatāt, ka jebkurā no šīs atlases procedūras posmiem jūsu intereses ir tikušas pārkāptas kļūdas dēļ vai tāpēc, ka atlases komisija ir rīkojusies negodīgi vai nav ievērojusi procedūru reglamentējošos noteikumus.

Pārskatīšanas pieprasījumi ir jāiesniedz no jūsu konta platformā *Apply4EP* **desmit kalendāro dienu laikā no dienas, kad nosūtīta e-pasta vēstule, ar kuru jums tiek paziņots attiecīgais atlases komisijas lēmums**. **Pieprasījumā ir skaidri jānorāda, ka vēlaties komisijas lēmuma pārskatīšanu, un jāsniedz detalizēts pamatojums.** Atbildi saņemsiet, cik drīz vien iespējams.

**Lēmums, kas pieņemts pēc pārskatīšanas pieprasījuma izskatīšanas, aizstāj sākotnējo lēmumu**. Šā iemesla dēļ, ja kandidāts nolemj iesniegt pārskatīšanas pieprasījumu par atlases komisijas lēmumu, viņš tiek aicināts sagaidīt atlases komisijas lēmumu un tikai tad iesniegt iespējamo sūdzību vai pārsūdzību par viņam nelabvēlīgo lēmumu.

### Sūdzības un pārsūdzības

Ja uzskatāt, ka atlases komisijas vai iecēlējinstitūcijas lēmums jūs ietekmē nelabvēlīgi, varat iesniegt sūdzību jebkurā atlases procedūras posmā saskaņā ar Eiropas Savienības Civildienesta noteikumu4 90. panta 2. punktu.

Sūdzība ir jānosūta:

The Secretary-General European Parliament Konrad Adenauer Building 2929 Luxembourg LUXEMBOURG

Sūdzību varat iesniegt, rakstot uz šādu e-pasta adresi: AR90@europarl.europa.eu. Ja izvēlaties sūdzību iesniegt pa e-pastu, jūs piekrītat, ka visa korespondence un galīgais lēmums tiks nosūtīti uz jūsu e-pasta adresi. Ņemiet vērā arī to, ka sūdzība nav jānosūta arī pa pastu, ja tā ir nosūtīta pa e-pastu.

Jāņem vērā, ka iecēlējinstitūcija nevar grozīt vai atcelt ar atlases procedūru strādājošās atlases komisijas lēmumus. Ja vēlaties apstrīdēt atlases komisijas lēmumu, varat iesniegt pārsūdzību tieši Eiropas Savienības Vispārējā tiesā, pirms tam neiesniedzot sūdzību Eiropas Savienības Civildienesta noteikumu 90. panta 2. punkta nozīmē.

Ja apstrīdat iecēlējinstitūcijas lēmumu, pārsūdzība Eiropas Savienības Vispārējā tiesā ir iespējama tikai pēc tam, kad ir iesniegta sūdzība Eiropas Savienības Civildienesta noteikumu 90. panta 2. punkta nozīmē.

4 Skatīt Padomes Regulu (EEK, *Euratom*, EOTK) Nr. 259/68 (OV L 56, 4.3.1968., 1. lpp.), kura grozīta ar Regulu (EK, *Euratom*) Nr. 723/2004 (OV L 124, 27.4.2004., 1. lpp.) un kurā jaunākie grozījumi izdarīti ar Eiropas Parlamenta un Padomes 2013. gada 22. oktobra Regulu (ES, *Euratom*) Nr. 1023/2013, ar ko groza Eiropas Savienības Civildienesta noteikumus un Eiropas Savienības Pārējo darbinieku nodarbināšanas kārtību (OV L 287, 29.10.2013., 15. lpp.).

Pārsūdzība ir jānosūta:

General Court of the European Union 2925 Luxembourg

LUXEMBOURG,

pamatojoties uz Līguma par Eiropas Savienības darbību 270. pantu un Eiropas Savienības Civildienesta noteikumu 91. pantu.

Lai iesniegtu pārsūdzību Eiropas Savienības Vispārējā tiesā, obligāti ir nepieciešama tāda advokāta iesaistīšanās, kurš ir tiesīgs praktizēt kādas Eiropas Savienības vai Eiropas Ekonomikas zonas dalībvalsts tiesā.

Eiropas Savienības Civildienesta noteikumu 90. un 91. pantā minētie un abiem šiem pārsūdzības veidiem paredzētie termiņi sākas vai nu no dienas, kad jums ir paziņots sākotnējais nelabvēlīgais lēmums, vai — pārskatīšanas pieprasījuma gadījumā — no dienas, kad jums ir paziņots atlases komisijas pēc pārskatīšanas pieņemtais lēmums.

### Sūdzības iesniegšana Eiropas Ombudam

Kā Eiropas Savienības pilsonis vai rezidents jūs varat vērsties ar sūdzību pie Eiropas Ombuda:

European Ombudsman

1, Avenue du Président Robert Schuman – B.P. 403 67001 Strasbourg Cedex

FRANCE,

saskaņā ar Līguma par Eiropas Savienības darbību 228. panta 1. punktu un atbilstoši nosacījumiem, kuri paredzēti Eiropas Parlamenta 2021. gada 24. jūnija Regulā (ES, *Euratom*) 2021/1163, ar kuru nosaka noteikumus un vispārējos nosacījumus, kas reglamentē ombuda pienākumu izpildi5 (Eiropas ombuda statūti), un atceļ Lēmumu 94/262/EOTK, EK, *Euratom*.

Vēršam jūsu uzmanību uz to, ka sūdzības iesniegšana ombudam nepārtrauc Civildienesta noteikumu 91. pantā noteikto termiņu pārsūdzības iesniegšanai Eiropas Savienības Vispārējā tiesā, pamatojoties uz Līguma par Eiropas Savienības darbību 270. pantu. Saskaņā ar Līguma par Eiropas Savienības darbību 228. panta 1. punktu ombuds neizskata sūdzības, ja pārbaudāmos faktus izskata tiesa vai tiesvedība lietā ir pabeigta.

Pārskatīšanas pieprasījuma, sūdzības un pārsūdzības vai sūdzības Eiropas Ombudam iesniegšana neaptur atlases komisijas darbu.

5 <http://data.europa.eu/eli/reg/2021/1163/oj>